
ประกาศองค์การบริหารส่วนตำบลเคร็ง
เรื่อง  สอบราคาจ้างโครงการก่อสร้างระบบประปาบาดาลแบบบาดาล หมู่ที่ ๙
ตำบลเคร็ง  อำเภอชะอวด  จังหวัดนครศรีธรรมราช
--------------------------------------------------------------------------
	ด้วยองค์การบริหารส่วนตำบลเคร็ง อำเภอชะอวด จังหวัดนครศรีธรรมราช มีความประสงค์จะสอบราคาจ้างโครงการก่อสร้างระบบประปาแบบบาดาล หมู่ที่ ๙ ขนาดความจุ ๒๐ ลบ.ม.ตามแบบมาตรฐานของกรมทรัพยากรน้ำบาดาล พร้อมขยายท่อเมนต์ขนาดเส้นผ่านศูนย์กลาง ๒ นิ้ว จำนวน ๒๕๐ ท่อน  พร้อมติดตั้งป้ายประชาสัมพันธ์โครงการตามแบบมาตรฐาน อบต.วงเงินงบประมาณ ๖๕๓,๐๐๐.- บาท (หกแสนห้าหมื่นสามพันบาทถ้วน) ราคากลาง    ๖๓๕,000.- บาท (หกแสนสามหมื่นห้าพันบาทถ้วน) จัดจ้างตามราคากลาง 
	ผู้มีสิทธิ์เสนอราคาต้องมีคุณสมบัติดังต่อไปนี้
1. เป็นนิติบุคคล หรือบุคคลธรรมดาที่มีอาชีพรับจ้างตามประกาศราคาจ้างดังกล่าว
2. ไม่เป็นผู้ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยงานการบริหารราชการส่วนท้องถิ่นในขณะที่ยื่นซองสอบราคา
3. ไม่เป็นผู้ได้รับเอกสิทธิหรือความคุ้มกันซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิความคุ้มกันเช่นว่านั้น
4. ไม่เป็นผู้ที่มีผลประโยชน์ร่วมกันกับผู้เสนอราคารายอื่นที่เข้าเสนอราคาต่อองค์การบริหารส่วนตำบลหรือไม่เป็นผู้กระทำการอันเป็นการขัดขวางการแข่งขันการเสนอราคาอย่างเป็นธรรมในการสอบราคาครั้งนี้
5. ผู้เสนอราคาจะต้องมีผลงานประเภทงานก่อสร้างประเภทเดียวกัน ในวงเงินไม่น้อยกว่า 
๓๒๖,๕00.- บาท (สามแสนสองหมื่นหกพันห้าร้อยบาทถ้วน) และเป็นผลงานที่เป็นคู่สัญญา 
    โดยตรงกับส่วนราชการหรือหน่วยงานตามกฎหมายว่าด้วยระเบียบบริหารราชการส่วนท้องถิ่น
    รัฐวิสาหกิจ หรือหน่วยงานอื่น ซึ่งกฎหมายบัญญัติให้มีฐานะเป็นราชการบริหารส่วนท้องถิ่น
    รัฐวิสาหกิจ หรือ หน่วยงานเอกชนที่องค์การบริหารส่วนตำบลเชื่อถือ
6. ผู้เสนอราคาต้องไม่เป็นผู้ที่ถูกระบุชื่อว่าเป็นคู่สัญญาที่ไม่ได้แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
7. ผู้เสนอราคาต้องเป็นบุคคลธรรมดาหรือนิติบุคคลที่ได้ลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ
8. ผู้เสนอราคาที่ได้รับการคัดเลือกและหากมีการทำสัญญากับหน่วยงานต้องรับจ่ายเงินผ่านบัญชีเงินฝากกระแสรายวันเว้นแต่การรับจ่ายแต่ละครั้งซึ่งมีมูลค่าไม่เกินสามหมื่นบาทสามารถรับจ่ายเป็นเงินสดได้และต้องจัดทำบัญชีแสดงรายรับรายจ่ายยื่นต่อกรมสรรพากร

            กำหนดดูสถานที่ก่อสร้างพร้อมรับฟังคำชี้แจงรายละเอียดเพิ่มเติม  ในวันที่  ๒๖
 พฤษภาคม  25๖๐  ระหว่างเวลา 10.00 น. ถึง 11.30 น.โดยพร้อมกัน ณ องค์การบริหารส่วนตำบลเคร็ง และกำหนดฟังคำชี้แจงรายละเอียดเพิ่มเติมในวันเดียวกัน เวลา 11.30 น. ผู้ไม่มาดูสถานที่ถือว่าได้รับทราบรายละเอียดต่าง ๆ ดีแล้ว เมื่อมีอุปสรรคและปัญหาจะนำมาอ้างให้พ้นความผิดต่อองค์การบริหารส่วนตำบลเคร็ง ไม่ได้
	กำหนดยื่นซองสอบราคา  สามารถยื่นซองสอบราคาได้ที่
	1.องค์การบริหารส่วนตำบลเคร็ง (กองคลัง) ตั้งแต่วันที่  ๑๑  เดือนพฤษภาคม  พ.ศ.25๖๐ จนถึงวันที่  ๒๖  เดือนพฤษภาคม  พ.ศ.25๖๐  ระหว่างเวลา 08.30 น. ถึงเวลา 16.30 น. (ตามนาฬิกากลางของอบต.)
	2.ศูนย์รวมข้อมูลข่าวสารการซื้อการจ้างขององค์การบริหารส่วนตำบลระดับอำเภอ ที่ว่าการ        อำเภอชะอวด (ชั้น 2) ในวันที่  ๒๙  เดือนพฤษภาคม   พ.ศ.25๖๐ เวลา 08.30 – 16.30 น.
	3.ยื่นทางไปรษณีย์ ตั้งแต่วันที่  ๑๑ เดือนพฤษภาคม  พ.ศ.25๖๐  จนถึงวันที่ ๒๖  เดือนพฤษภาคม  พ.ศ.25๖๐  ระหว่างเวลา  08.30 น. ถึงเวลา 16.30 น. (การรับซองทางไปรษณีย์ให้ถือวันที่ได้ลงเลขรับขององค์การบริหารส่วนตำบลเคร็ง ภายในวันและเวลาที่กำหนดไว้แล้วเท่านั้น
	กำหนดเปิดซองสอบราคา
	ในวันที่  ๓๐   เดือนพฤษภาคม  พ.ศ. 25๖๐  ตั้งแต่เวลา 10.00 น. เป็นต้นไป ณ ศูนย์รวมข้อมูลข่าวสารการซื้อการจ้างขององค์การบริหารส่วนตำบลระดับอำเภอที่ว่าการอำเภอชะอวด (ชั้น 2) 
อำเภอชะอวด    จังหวัดนครศรีธรรมราช
	ผู้สนใจติดต่อขอซื้อเอกสารสอบราคา ในราคาชุดละ 1,000.- บาท (หนึ่งพันบาทถ้วน)ได้ที่กองคลังองค์การบริหารส่วนตำบลเคร็ง อำเภอชะอวด จังหวัดนครศรีธรรมราช ตั้งแต่วันที่  ๑๑  เดือนพฤษภาคม  พ.ศ. 25๖๐ ถึงวันที่  ๒๖   เดือนพฤษภาคม  พ.ศ. 25๖๐ หรือสอบถามทางโทรศัพท์ หมายเลข 075-355875 ในวันและเวลาราชการ หรือดูรายละเอียดเพิ่มเติมได้ที่ www.kreang.go.th และ www.gprocuement.go.th
	โดยผู้ขอซื้อเอกสารต้องยื่นเอกสารดังนี้
1. สำเนาหนังสือรับรองการจดทะเบียนนิติบุคคล หนังสือบริคณฑ์สนธิ ปีปัจจุบัน (กรณีที่เป็นนิติบุคคล)
2. สำเนาทะเบียนพาณิชย์ (กรณีที่เป็นบุคคลธรรมดาหรือคณะบุคคลที่มิใช้นิติบุคคล)
3. สำเนาบัตรประชาชน
4. สำเนาใบทะเบียนภาษีมูลค่าเพิ่ม
5. หนังสือมอบอำนาจ (กรณีให้ผู้อื่นมาซื้อเอกสารแทน)
ประกาศ  ณ  วันที่  ๑๑   เดือนพฤษภาคม  พ.ศ.  25๖๐


	                                                                 (นายไสว  ทองดำ)
				             นายกองค์การบริหารส่วนตำบลเคร็ง
เอกสารสอบราคาจ้างเลขที่  ๖ /25๖๐
การสอบราคาจ้างโครงการก่อสร้างคูระบายน้ำ คสล. หมู่ที่ ๙
ตามประกาศองค์การบริหารส่วนตำบลเคร็ง ลงวันที่   ๑๑  เดือนพฤษภาคม  พ.ศ. 25๖๐
………………………………
		ด้วยองค์การบริหารส่วนตำบลเคร็ง อำเภอชะอวด จังหวัดนครศรีธรรมราช   ซึ่งต่อไปนี้เรียกว่า“องค์การบริหารส่วนตำบลเคร็ง”   มีความประสงค์จะสอบราคา โครงการก่อสร้างระบบประปาแบบบาดาล หมู่ที่ ๙ ขนาดความจุ ๒๐ ลบ.ม.ตามแบบมาตรฐานของกรมทรัพยากรน้ำบาดาล พร้อมขยายท่อเมนต์ขนาดเส้นผ่านศูนย์กลาง ๒ นิ้ว จำนวน ๒๕๐ ท่อน  พร้อมติดตั้งป้ายประชาสัมพันธ์โครงการตามแบบมาตรฐาน อบต.วงเงินงบประมาณ ๖๕๓,๐๐๐.- บาท (หกแสนห้าหมื่นสามพันบาทถ้วน) ราคากลาง    ๖๓๕,000.- บาท (หกแสนสามหมื่นห้าพันบาทถ้วน) จัดจ้างตามราคากลาง 
โดยมีข้อแนะนำและข้อกำหนด ดังต่อไปนี้
1. เอกสารแนบท้ายเอกสารสอบราคา
1.1  แบบรูปรายการละเอียด
1.2  แบบใบเสนอราคา
1.3  แบบสัญญาจ้าง
1.4  แบบหนังสือค้ำประกัน
		2. คุณสมบัติของผู้เสนอราคา
2.1  ผู้เสนอราคาต้องเป็นนิติบุคคลหรือบุคคลธรรมดาผู้มีอาชีพรับจ้างงาน 
ที่สอบราคาจ้าง
2.2  ผู้เสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทาง
ราชการหรือของหน่วยการบริหารราชการส่วนท้องถิ่นและได้แจ้งเวียนชื่อแล้วหรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ
2.3  ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น ณ วัน
ประกาศสอบราคาหรือไม่เป็นผู้กระทำอันเป็นการขัดขวางการแข่งขันราคาอย่างเป็นธรรมตามข้อ 1.5
2.4  ผู้เสนอราคาต้องไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธ
  ไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
2.5  ผู้เสนอราคาต้องเป็นนิติบุคคลหรือบุคคลธรรมดาและมีผลงานก่อสร้าง
ประเภทเดียวกันในวงเงิน  ไม่น้อยกว่า  ๓๒๖,๕00.-บาท (สามแสนสองหมื่นหกพันห้าร้อยบาทถ้วน) และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่นหรือหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่นรัฐวิสาหกิจหรือหน่วยงานเอกชน ที่องค์การบริหารส่วนตำบลเชื่อถือ
		3. หลักฐานการเสนอราคา
		ผู้เสนอราคาจะต้องเสนอเอกสารหลักฐานแนบมาพร้อมกับซองสอบราคาดังนี้
                     3.1 สำเนาหนังสือรับรองการจดทะเบียนหุ้นส่วนบริษัท และสำเนาใบทะเบียนภาษีมูลค่าเพิ่ม (ถ้ามี) พร้อมทั้งรับรองสำเนาถูกต้อง

                     3.2 หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน

		       3.3 สำเนาหนังสือรับรองผลงานก่อสร้างพร้อมทั้งรับรองสำเนาถูกต้อง (ในกรณีที่มีการกำหนดผลงานตามข้อ 2.5 )
                     3.4 บัญชีรายการก่อสร้าง หรือใบแจ้งปริมาณงาน ซึ่งจะต้องแสดงรายการวัสดุ อุปกรณ์ค่าแรงงานภาษีประเภทต่าง ๆ รวมทั้งกำไรไว้ด้วย
                     3.5 บัญชีรายการเอกสารทั้งหมดที่ได้ยื่นพร้อมกับซองสอบราคา
 4.  การยื่นซองสอบราคา
4.1  ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้โดยไม่มีเงื่อนไขใด ๆ ทั้งสิ้น และจะต้องกรอกข้อความให้ถูกต้องครบถ้วน  ลงลายมือชื่อของผู้เสนอราคาให้ชัดเจน จำนวนเงินที่เสนอจะต้องระบุตรงกันทั้งตัวเลขและตัวอักษรโดยไม่มีการขูด ลบ หรือแก้ไข  หากมีการขูดลบตก  เติม แก้ไข เปลี่ยนแปลง จะต้องลงลายมือชื่อผู้เสนอราคาพร้อมประทับตรา (ถ้ามี) กำกับไว้ด้วยทุกแห่ง
4.2  ผู้เสนอราคาจะต้องกรอกปริมาณวัสดุและราคาในบัญชีรายการก่อสร้างให้ครบถ้วนในการเสนอราคาให้เสนอเป็นเงินบาทและเสนอราคาเพียงราคาเดียวโดยเสนอราคารวมและหรือราคาต่อหน่วยและหรือต่อรายการ ตามเงื่อนไขที่ได้ระบุไว้ท้ายใบเสนอราคาให้ถูกต้อง ทั้งนี้ราคารวมที่เสนอจะต้องตรงกัน  ทั้งตัวเลขและตัวหนังสือ ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ  โดยคิดราคารวมทั้งสิ้นซึ่งรวมค่าภาษีมูลค่าเพิ่ม  ภาษีอื่นและค่าใช้จ่ายทั้งปวงไว้แล้ว
		ราคาที่เสนอจะต้องเสนอกำหนดยืนราคาไม่น้อยกว่า  ๑๒0   วันนับแต่วันเปิดซองสอบราคาโดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้และจะถอนการเสนอราคามิได้
4.3 ผู้เสนอราคาจะต้องเสนอกำหนดเวลาดำเนินการก่อสร้างแล้วเสร็จไม่เกิน  ๙๐ วันนับถัดจากวันลงนามในสัญญาจ้างหรือวันที่ได้รับหนังสือแจ้งจากองค์การบริหารส่วนตำบลให้เริ่มทำงาน
			4.4 ก่อนยื่นซองสอบราคา ผู้เสนอราคาควรตรวจดูร่างสัญญา แบบรูป และรายละเอียดฯลฯให้ถี่ถ้วนและเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา
4.5 ผู้เสนอราคาจะต้องยื่นซองสอบราคาที่ปิดผนึกซองเรียบร้อยจ่าหน้าซองว่าประธานคณะกรรมการเปิดซองสอบราคาโดยระบุที่หน้าซองว่า “ใบเสนอราคาตามเอกสารสอบราคา เลขที่  ๖/25๖๐” ยื่นต่อองค์การบริหารส่วนตำบลเคร็งในวันที่  ๑๑  พฤษภาคม  25๖๐  ถึงวันที่  ๒๖  พฤษภาคม  25๖๐  ระหว่างเวลา 08.30 น. – 16.30 น. ในวันและเวลาราชการ ณ องค์การบริหารส่วนตำบลเคร็ง โดยยึดถือเวลาตามนาฬิกาของอบต.เคร็ง และในวันที่   ๒๙   พฤษภาคม  25๖๐ ระหว่างเวลา  08.30 น. -  16.30 น. ณ ศูนย์รวมข้อมูลข่าวสารการจัดซื้อจัดจ้างระดับอำเภอ(ที่ว่าการอำเภอชะอวด ชั้น 2)โดยยึดถือเวลาตามนาฬิกาของศูนย์รวมข้อมูลข่าวสารการจัดซื้อจัดจ้างที่ว่าการอำเภอชะอวดในกรณีที่ผู้เสนอราคาไม่สามารถยื่นซองสอบราคาด้วยตนเองได้ให้ผู้เสนอราคายื่นซองสอบราคาส่งทางไปรษณีย์ให้ถึงองค์การบริหารส่วนตำบลเคร็งก่อนพ้นกำหนดเวลายื่นซองสอบราคา ทั้งนี้องค์การบริหารส่วนตำบลเคร็งจะถือวันและเวลาที่องค์การบริหารส่วนตำบลเคร็งได้รับซองจากไปรษณีย์เป็นเวลารับซอง

เมื่อพ้นกำหนดเวลายื่นซองสอบราคาแล้วจะไม่รับซองสอบราคาโดยเด็ดขาด 
	และคณะกรรมการเปิดซองสอบราคาจะเปิดซองสอบราคา   ณ  ศูนย์รวมข่าวสารการจัดซื้อจัดจ้างที่ว่าการอำเภอชะอวดในวันที่   ๓๐  พฤษภาคม  25๖๐ ตั้งแต่เวลา  10.00 น. เป็นต้นไป
5.  หลักเกณฑ์และสิทธิในการพิจารณาราคา
		   5.1 ในการสอบราคาครั้งนี้ องค์การบริหารส่วนตำบลเคร็งจะพิจารณาตัดสินด้วยราคารวม
	             5.2 หากผู้เสนอราคารายใดมีคุณสมบัติไม่ถูกต้องตามข้อ 2 หรือยื่นหลักฐานการเสนอราคาไม่ถูกต้องหรือไม่ครบถ้วนตามข้อ 3 หรือยื่นซองสอบราคาไม่ถูกต้องตามข้อ 4 แล้วคณะกรรมการฯ จะไม่พิจารณาราคาของผู้เสนอราคารายนั้น  เว้นแต่ว่าเป็นข้อผิดพลาดหรือผิดหลงเพียงเล็กน้อยหรือที่ผิดแผกไปจากเงื่อนไขของเอกสารสอบราคาในส่วนที่ไม่ใช่สาระสำคัญ ทั้งนี้เฉพาะในกรณี   ที่พิจารณาเห็นว่าจะเป็นประโยชน์ต่อองค์การบริหารส่วนตำบลเท่านั้น
                       5.3 องค์การบริหารส่วนตำบล สงวนสิทธิไม่พิจารณาราคาของผู้เสนอราคาโดยไม่มีการ ผ่อนผันในกรณีดังต่อไปนี้												         (1) ไม่ปรากฏชื่อผู้เสนอราคารายนั้นในบัญชีผู้รับเอกสารสอบราคา หรือใน
หลักฐานการรับเอกสารสอบราคาขององค์การบริหารส่วนตำบลเคร็ง
                             (2) ไม่กรอกชื่อนิติบุคคล หรือบุคคลธรรมดา หรือลงลายมือชื่อผู้เสนอราคา อย่างหนึ่งอย่างใดหรือทั้งหมดในใบเสนอราคา
    		(3) เสนอรายละเอียดแตกต่างไปจากเงื่อนไขกำหนดในเอกสารสอบราคา  ที่เป็นสาระสำคัญหรือมีผลทำให้เกิดความได้เปรียบเสียเปรียบแก่ผู้เสนอราคารายอื่น
                             (4) ราคาที่เสนอมีการขูด ลบ ตก เติม แก้ไข เปลี่ยนแปลง โดยผู้เสนอราคา มิได้ลงลายมือชื่อพร้อมทั้งประทับตรา (ถ้ามี) กำกับไว้

     		      5..4  ในการตัดสินการสอบราคาหรือในการทำสัญญา คณะกรรมการเปิดซองสอบราคาหรือองค์การบริหารส่วนตำบลเคร็ง มีสิทธิให้ผู้เสนอราคาชี้แจงข้อเท็จจริง สภาพฐานะ หรือข้อเท็จจริงอื่นใดที่เกี่ยวข้องกับ    ผู้เสนอราคาได้ องค์การบริหารส่วนตำบลมีสิทธิที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง
	  	    5.5 องค์การบริหารส่วนตำบล ทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใดหรือราคาที่เสนอทั้งหมดก็ได้  และอาจพิจารณาเลือกจ้างในจำนวนหรือขนาด   หรือเฉพาะรายการหนึ่งรายการใดหรืออาจจะยกเลิกการสอบราคาโดยไม่พิจารณาจัดจ้างเลยก็ได้สุดแต่จะพิจารณา ทั้งนี้เพื่อประโยชน์ของ   ทางราชการเป็นสำคัญและให้ถือว่าการตัดสินขององค์การบริหารส่วนตำบลเป็นเด็ดขาด ผู้เสนอราคาจะเรียกร้องค่าเสียหายใด ๆ มิได้ รวมทั้งองค์การบริหารส่วนตำบลจะพิจารณายกเลิกการสอบราคาและลงโทษผู้เสนอราคา   เป็นผู้ทิ้งงาน ไม่ว่าจะเป็นผู้เสนอราคาที่ได้รับการคัดเลือกหรือไม่ก็ตาม หากมีเหตุที่เชื่อถือได้ว่าการเสนอราคากระทำไปโดยไม่สุจริต หรือมีการสมยอมกันในการเสนอราคา
	ในกรณีที่ผู้เสนอราคาต่ำสุดเสนอราคาต่ำจนคาดหมายไว้ว่าไม่อาจดำเนินงานตามสัญญาได้ คณะกรรมการเปิดซองสอบราคาหรือองค์การบริหารส่วนตำบลเคร็ง ให้ผู้เสนอราคารายนั้นชี้แจง  และแสดงหลักฐานที่ทำให้เชื่อถือได้ว่าผู้เสนอราคาสามารถดำเนินงานตามประกาศสอบราคาจ้างได้เสร็จสมบูรณ์  หากคำชี้แจงไม่สามารถรับฟังได้ องค์การบริหารส่วนตำบลมีสิทธิ์จะไม่รับราคาของผู้เสนอราคารายนั้น

     5.6 ในกรณีที่ปรากฏข้อเท็จจริงภายหลังจากการเปิดซองสอบราคาว่า ผู้เสนอราคาที่มีสิทธิได้รับการคัดเลือกตามที่ได้ประกาศรายชื่อไว้ตามข้อ 4.5 เป็นผู้เสนอราคาที่มีผลประโยชน์ร่วมกันกับผู้เสนอราคารายอื่น ณ วันประกาศสอบราคา หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม ตามข้อ 1.5 องค์การบริหารส่วนตำบลมีอำนาจที่จะตัดรายชื่อผู้เสนอราคาที่มีสิทธิได้รับการคัดเลือกดังกล่าวออกจากประกาศรายชื่อ ตามข้อ 4.5 และองค์การบริหารส่วนตำบลเคร็ง จะพิจารณาลงโทษผู้เสนอราคารายนั้นเป็นผู้ทิ้งงาน
	ในกรณีนี้หากผู้ว่าราชการจังหวัดพิจารณาเห็นว่า การยกเลิกการเปิดซองใบเสนอราคา         ที่ได้ดำเนินการไปแล้วจะเป็นประโยชน์แก่ทางราชการอย่างยิ่ง ผู้ว่าราชการจังหวัดมีอำนาจยกเลิกการเปิดซองใบเสนอราคาดังกล่าวได้
			6.  การทำสัญญาจ้าง
ผู้ชนะการสอบราคาจะต้องทำสัญญาจ้างตามแบบสัญญาจ้างดังระบุไว้ในข้อ 1.3            กับองค์การบริหารส่วนตำบล ภายใน 7 วัน นับถัดจากวันที่ได้รับแจ้ง และจะต้องวางหลักประกันสัญญาเป็นเงินจำนวนเท่ากับร้อยละ 5 (ห้า)   ของราคาจ้างที่สอบราคาได้ให้องค์การบริหารส่วนตำบลยึดถือไว้ในขณะทำสัญญาโดยใช้หลักประกันอย่างหนึ่งอย่างใด ดังต่อไปนี้

6.1 เงินสด
6.2  เช็คที่ธนาคารเซ็นสั่งจ่ายให้แก่องค์การบริหารส่วนตำบล โดยเป็นเช็คลงวันที่ที่ทำสัญญาหรือก่อนหน้านั้นไม่เกิน 3 วันทำการของทางราชการ
6.3 พันธบัตรรัฐบาลไทย
6.4 หนังสือค้ำประกันของธนาคารภายในประเทศไทยตามตัวอย่างที่กระทรวงมหาดไทยกำหนด
6.5 หนังสือค้ำประกันของบริษัทเงินทุนอุตสาหกรรมแห่งประเทศไทย บริษัทเงินทุนหรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ตามรายชื่อบริษัทเงินทุนที่ธนาคาร  แห่งประเทศไทยแจ้งเวียนให้ส่วนราชการต่าง ๆ ทราบแล้วโดยอนุโลมให้ใช้ตามตัวอย่างหนังสือค้ำประกันของธนาคารที่กระทรวงมหาดไทยกำหนด
		หลักประกันนี้จะคืนให้โดยไม่มีดอกเบี้ยภายใน 15 วัน นับถัดจากวันที่ผู้ชนะการสอบราคา  (ผู้รับจ้าง) พ้นจากข้อผูกพันตามสัญญาจ้างแล้ว
			7.  ค่าจ้างและการจ่ายเงิน
	องค์การบริหารส่วนตำบล จะจ่ายเงินค่าจ้าง จำนวน    ๑  งวด ดังนี้
                              งวดสุดท้าย เป็นจำนวนเงินในอัตราร้อยละ ๑๐๐  ของค่าจ้าง เมื่อผู้รับจ้างได้ปฏิบัติงานจะจ่ายให้ เมื่อผู้รับจ้างได้ปฏิบัติงานทั้งหมดให้แล้วเสร็จเรียบร้อยตามสัญญา รวมทั้งทำสถานที่ก่อสร้างให้สะอาดเรียบร้อย
			8.  อัตราค่าปรับ
ค่าปรับตามสัญญาจ้างจะกำหนดในอัตราร้อยละ  0.10  (ศูนย์จุดหนึ่งศูนย์)ของ
ค่าจ้างตามสัญญาต่อวัน

			9.  การรับประกันความชำรุดบกพร่อง
                       ผู้ชนะการสอบราคาซึ่งได้ทำข้อตกลงเป็นหนังสือหรือทำสัญญาจ้างแล้วจะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า  ๒  ปี  นับจากวันที่องค์การบริหารส่วนตำบลเคร็งรับมอบงาน   โดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิม ภายใน 7  วันนับถัดจากวันที่ได้รับแจ้งความชำรุดบกพร่อง
10. ข้อสงวนสิทธิ์ในการเสนอราคาและอื่น ๆ
		10.1  เงินค่าจ้างสำหรับงานจ้างครั้งนี้ได้มาจากเงินรายได้ ตามข้อบัญญัติงบประมาณรายจ่าย ประจำปีงบประมาณ 25๖๐ 

	      10.2  เมื่อองค์การบริหารส่วนตำบลได้คัดเลือกผู้เสนอราคารายใดให้เป็นผู้รับจ้างและ  ได้ตกลงจ้างตามประกาศสอบราคาจ้างแล้ว ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศและของนั้นต้องนำเข้ามาโดยทางเรือเส้นทางที่มีเรือไทยเดินอยู่และสามารถให้การบริการรับขนได้ตามที่รัฐมนตรีว่าการกระทรวงคมนาคมประกาศกำหนดผู้เสนอราคาซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชย์นาวี  ดังนี้
			(1) แจ้งการสั่งหรือนำสิ่งของดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชย์นาวีภายใน 7 วัน นับถัดจากวันที่ผู้รับจ้างสั่งหรือซื้อของจากต่างประเทศ  เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้
			(2) จัดการให้สิ่งของดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย เว้นแต่จะได้รับอนุญาตจากสำนักงานคณะกรรมการ
ส่งเสริมการพาณิชย์นาวี ให้บรรทุกสิ่งของนั้นโดยเรืออื่นที่มิใช่เรือไทยซึ่งจะต้องได้รับอนุญาตเช่นนั้นก่อนบรรทุกลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น
			(3) ในกรณีที่ไม่ปฏิบัติตาม (1) หรือ (2) ผู้รับจ้างจะต้องรับผิดตามกฎหมาย ว่าด้วยการส่งเสริมการพาณิชย์นาวี
	        10.3  ผู้เสนอราคาซึ่งองค์การบริหารส่วนตำบลเคร็งได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดดังระบุในข้อ6 องค์การบริหารส่วนตำบลเคร็งอาจพิจารณาเรียกร้องให้ชดใช้ค่าเสียหายอื่น (ถ้ามี)  รวมทั้งจะพิจารณาให้เป็นผู้ทิ้งงานตามระเบียบของทางราชการ
                                 10.4  องค์การบริหารส่วนตำบลเคร็งสงวนสิทธิที่จะแก้ไขเพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของสำนักงานอัยการสูงสุด(ถ้ามี)

11. มาตรฐานฝีมือช่าง
		เมื่อองค์การบริหารส่วนตำบลเคร็งได้คัดเลือกผู้เสนอรายใดให้เป็นผู้รับจ้างและได้ตกลงจ้างก่อสร้างตามประกาศนี้แล้วผู้เสนอราคาจะต้องมีและใช้ผู้ผ่านการทดสอบมาตรฐานฝีมือช่างจาก……-………. หรือผู้มีคุณสมบัติระดับ ปวช. ปวส. ปวท หรือเทียบเท่าจากสถาบันการศึกษาที่ ก.พ.รับรองให้เข้ารับราชการได้ในอัตราไม่ต่ำกว่าร้อยละ……๑๐………….….  ของแต่ละสาขาช่างแต่จะต้องมีช่างจำนวนอย่างน้อย 1 คน     ในแต่ละสาขาช่าง ดังต่อไปนี้


-๖-


11.1       ปวช. ปวส.ช่างก่อสร้าง
11.2       -

	12. การปฏิบัติตามกฎหมายและระเบียบ
		ในระหว่างระยะเวลาการก่อสร้างผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด
	


	
        องค์การบริหารส่วนตำบลเคร็ง



           วันที่     ๑๑    เดือนพฤษภาคม   พ.ศ. 25๖๐

